চণ্ডীগড়ে ভারতকে বিশাল রানের টার্গেট দক্ষিণ আফ্রিকার!

ওয়েব ডেস্ক :  চণ্ডীগড়ে দ্বিতীয় টি২০ ম্যাচে বড় রান দক্ষিণ আফ্রিকার (South Africa)। কুইন্টন ডি কক (Quinton de kock)-এর ৯০ রানের উপর ভর করে স্কোর বোর্ডে ৪ উইকেটে ২১৩ রান তুলল প্রোটিয়ারা। তবে এদিন ডি কক ছাড়া রান করতে পারেননি দক্ষিণ আফ্রিকার বাকি ব্যাটাররা। কিন্তু ভারতকে (India) এই ম্যাচ জিততে হলে ২০ ওভারের মধ্যেই এই বিশাল রান তুলতে হবে। যা ভারতের কাছে বেশ কঠিন হতে পারে বলেই মনে করছেন ক্রিকেট বিশেষজ্ঞরা।

চণ্ডীগড়ের (Chandigarh) মহারাজা যাদবিন্দ্র সিং ইন্টারন্যাশনাল ক্রিকেট স্টেডিয়ামে চলছে এই ম্যাচ। টসে জিতে এদিন বোলিংয়ের সিদ্ধান্ত নিয়েছিলেন ভারত অধিনায়ক সূর্যকুমার যাদব। তবে তাতে লাভের লাভ কিছু হল না। বরং ভারতকে ২১৪ রানের বিশাল টার্গেট দিলেন এইডেন মার্করামরা (Aiden Markram)।

আরও খবর : ভারত-দক্ষিণ আফ্রিকার মধ্যে দ্বিতীয় টি২০ কোথায়, কখন দেখবেন?

এদিন ৪৬ বলে ৯০ রানের দারুন ইনিং খেলেন কুইন্টন ডি কক (Quinton de kock)। মেরেছেন ৫টি চার ও ৭টি ছয়। তবে তিনি ছাড়া আর কেউ বড় রান করতে পারেননি। এদিন প্রোটিয়া অধিনায়ক এইডেন মার্করাম ২৬ বলে মাত্র ২৯ রানের ইনিংস খেলেন। তবে শেষের দিকে দারুন খেলে গেলেন দোনোভান ফ্রেইররা ও ডেভিড মিলার। ১৬ বলে ৩০ রানের ঝোড়ো ইনিং খেলেন ফ্রেইররা। অন্যদিকে মিলার করেন ১২ বলে ২০ রান। যার ফলে স্কোর বোর্ডে ২১৩ রান তুলতে সক্ষম হয় দক্ষিণ আফ্রিকা।

অন্যদিকে এদিন বাজে বোলিং করলেন অর্শদীপ সিং। তিনি ৪ ওভারে ৫৪ রান দেন। উইকেটও পাননি তিনি। জশপ্রীত বুমরাও ৪ ওভারে দেন ৪৫ রান। তিনিও কোনও উইকেট পাননি। এদিন ভারতের হয়ে উইকেট নিয়েছেন বরুণ চক্রবর্তী। তিনি ২৯ রান দিয়ে নেন ২ উইকেট। অক্ষর প্যাটেল ২৭ রান দিয়ে নিয়েছেন ১ উইকেট।

তবে এখন প্রশ্ন উঠছে, ভারত কী এত বড় রান চেস করতে পারবে? না দক্ষিণ আফ্রকা এই ম্যাচ জিতে সিরিজ ১-১ করবে। অবশ্য তা খেলার পরেই বোঝা যাবে। এখন শুধু দেখার বিষয়, ভারতীয় ব্যাটাররা কেমন খেলেন।

দেখুন অন্য খবর :